W. Averell Harriman
Vilijam Ejverel Hariman (; Njujork, 15. novembar 1891 — Jorktaun Hajts, 26. jul 1986) bio je američki političar i diplomata.

Biografija 
Rođen je 1891. godine u Njujorku. Završio je studije na Univerzitetu Jejl.

Bio je član Demokratske stranke, savetnik predsednika Ruzvelta u indrustrijskim i finansijskim pitanjima, šef američke delegacije na Moskovskoj konferenciji triju država 1941. godine, te ambasador u Moskvi i Londonu. Učestvovao je na konferencijama u Kazablanki, Teheranu i Potsdamu.

Bio je ministar trgovine, od 1950. posebni pomoćnik predsednika Trumana za međunarodna pitanja, zatim guverner države Njujork, posebni ambasador predsednika Kenedija, te pomoćnik državnog sekretara za poslove Dalekog istoka. Učestvovao je pri Moskovskom sporazumu o zabrani nuklearnih proba 1963. godine, te bio vođa američkog izaslanstva na mirovnim pregovorima sa Severnim Vijetnamom u Parizu 1968/69. godine.

Dela 
 „Mir s Rusijom?“
 „Specijalni poslanik“

Izvori 

Američki diplomati
Američki političari
Guverneri New Yorka
Demokratska stranka SAD